ওয়েব ডেস্ক: শেষ রক্ষা আর হল না। অপারেশন সফল হয়েছিল। শরীর থেকে সাতটি সুচ চিকিত্‌সকেরা অতি যত্ন সহকারে বের করেছিলেন। কিন্তু ধকল সামলাতে পারল না একরত্তি শিশুটি। ফুসফুসের সংক্রমণের কারণে শুক্রবার পিজি হাসপাতালে মৃত্যু হল পুরুলিয়ার সুচ বিদ্ধ শিশুকন্যার। চিকিত্‌সকেরা অনেক চেষ্টা করেছিলেন। কিন্তু ছোট্ট শরীর এক অত্যাচারের ধকল সামলাতে পারল না। অভিযুক্ত সনাতন ঠাকুর এখনও নিখোঁজ। তার বিরুদ্ধে কঠোর শাস্তির দাবি উঠেছে। শিশুটির শরীরে সুচ ফুটিয়ে পাশবিক অত্যাচার চালায় সে। পকসো আইনে তার বিরুদ্ধে কঠোর ধারা প্রয়োগ করার দাবি উঠেছে।